Sagteware-pionier aangekeer | Nuus24
Bekende sagteware-entrepreneur gesoek vir moord
‘Gevaarlike’ beroemdes in kuberruim
Seksposisie-epos is gevaarlike rekenaarvirus
Washington – Die sagteware-pionier John McAfee, wat deur owerhede in Belize gesoek was in verband met die moord op sy buurman, is ná weke deur die polisie aangekeer, het 'n inskrywing op sy blog Saterdag gelui."Ons het 'n onbevestigde berig ontvang dat John McAfee op die grens van Belize en Mexiko aangekeer is," het 'n verklaring op sy amptelike blog, whoismcafee.com, gelui.Die webwerf, wat deur McAfee geskep is om sy weergawe van gebeure te gee, het gesê meer inligting sal volg wanneer dit bevestig is.Die polisie in Belize sê hulle wil die 67-jarige entrepreneur bloot ondervra oor die moord op sy Amerikaanse buurman, Gregory Faull, wat verlede maand dood in 'n poel bloed in sy huis op die eiland Ambergris Caye gevind is.Faull, 52, is agter in sy kop geskiet. McAfee het ná die moord gesê hy vrees vir sy lewe, en voer aan dat hy deur owerhede geteiken word sedert hy geweier het om 'n skenking aan 'n plaaslike politikus te maak.'n Bron by die Amerikaanse ambassade het gesê vriende van McAfee in die dorp Carmelita het ontken dat hy aangekeer is.– Volg Nuus24 op Twitter.
Lees meer oor: john mcafee | belize | moorde VOLGENDE OP NUUS24X
Van Rooyen Jacobs Susan sê...
geen genade vir sy siel nie!